ડીસા તાલુકાના બાઇવાડા ગામ પાસેથી વિદેશી દારૂ ભરેલ એક મારુતિ 800 કાર પસાર થતી હોવાની બાતમીના આધારે એલસીબી પોલીસે માર્ગ કોર્ડન કરી લીધો હતો. જે દરમિયાન બાતમીદાર ગાડી નંબર GJ. 16. K. 7306ને રોકી તલાસી લીધી હતી. જેમાંથી વિવિધ બ્રાન્ડની વિદેશી દારૂ તથા બીયરની 104 બોટલ મળી આવી હતી એલસીબી પોલીસે 43,200 ના વિદેશી દારૂ સાથે ગાડી મળી કુલ 1,43,200 ના મુદ્દામાલ સાથે ગાડી ચાલક ચેતન ડાહ્યાભાઈ છાયા રહેવાસી, નાગબાઈ સોસાયટી, જામનગર વાળા ને ઝડપી લીધો હતો. પોલીસે તેના વિરુદ્ધ પ્રોહિબિશન એક્ટ અન્વયે ગુનો નોંધી આગળની કાર્યવાહી હાથ ધરી હતી.